Pasiūlymas Tarybos reglamentas panaikinantis Reglamentą (EB) Nr. 2040/2000 dėl biudžeto vykdymo tvarkos /* KOM/2006/0448 galutinis - CNS 2006/0151 */





[pic] | EUROPOS BENDRIJŲ KOMISIJA | Briuselis, 09.08.2006 KOM(2006) 448 galutinis 2006/0151 (CNS) Pasiūlymas TARYBOS REGLAMENTAS panaikinantis Reglamentą (EB) Nr. 2040/2000 dėl biudžeto vykdymo tvarkos (pateikta Komisijos) AIŠKINAMASIS MEMORANDUMAS 2006 m. gegužės 17 d. priimtu Tarpinstituciniu susitarimu (TS) dėl biudžeto vykdymo tvarkos ir patikimo finansų valdymo[1] nustatoma daugiametė Europos Sąjungos finansinė struktūra 2007–2013 m. laikotarpiui. Tarybos Reglamento Nr. 2040/2000 dėl biudžeto vykdymo tvarkos nuostatos tapo nereikalingos ir kartais neatitinka TS nuostatų. Nuostatos, susijusios su žemės ūkiu 2000–2006 m. finansinės struktūros įgyvendinimo patirtis parodė, kad nebereikia taikyti žemės ūkio orientacinės gairės, numatytos Tarybos Reglamente Nr. 2040/2000 dėl biudžeto vykdymo tvarkos, nes išlaidoms žemės ūkiui jau taikomos viršutinės ribos, nustatytos iki 2013 m. Kitos nuostatos, susijusios su biudžeto vykdymo tvarka žemės ūkio srityje, buvo perimtos ir sutvirtintos Tarybos reglamentu Nr. 1290/2005 dėl bendrosios žemės ūkio politikos finansavimo[2] (18–20 straipsniai). Nuostatos, susijusios su rezervais Paskolų garantijų rezervas 2007–2013 m. buvo pakeistas 4 išlaidų kategorijos biudžeto eilute „ES – pasaulio veikėja“. Komisija taip pat pasiūlė naują mechanizmą, pagrįstą nauja atidėjinių į Garantijų fondą išorės veiksmams teisine baze[3]. Naujasis mechanizmas grindžiamas ex-post atidėjiniais, susijusiais su negrąžintomis paskolų ir garantuotų paskolų sumomis. Tai leidžia reguliariai atlikti atidėjinius iš paprastų biudžeto punktų, klasifikuojamų kaip privalomos išlaidos, ir todėl ad-hoc rezervas yra nebereikalingas. Neatidėliotinos pagalbos rezervas, skirtas trečiosioms šalims, šiuo metu yra minimas Europos Bendrijų bendrajam biudžetui taikomame Finansiniame reglamente[4], o jo suma ir naudojimo sąlygos yra išdėstytos naujajame Tarpinstituciniame susitarime dėl biudžeto vykdymo tvarkos ir patikimo finansų valdymo. Galiausiai, atsižvelgiant į siūlomą naują mechanizmą dėl atidėjinių į Garantijų fondą ir Neatidėliotinos pagalbos rezervo naudojimo taisykles, nustatytas pirmiau minėtu tarpinstituciniu susitarimu, atitinkamos išlaidos bus finansuojamos iš nuosavų išteklių, kaip ir bet kurios kitos į biudžetą įtraukiamos išlaidos, ir todėl specialiosios nuostatos bus nebereikalingos. Todėl tokiomis aplinkybėmis Komisija mano, kad Tarybos reglamentas Nr. 2040/2000 dėl biudžeto vykdymo tvarkos turėtų būti panaikintas. 2006/0151 (CNS) Pasiūlymas TARYBOS REGLAMENTAS panaikinantis Reglamentą (EB) Nr. 2040/2000 dėl biudžeto vykdymo tvarkos EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 37, 279 ir 308 straipsnius, atsižvelgdama į Komisijos pasiūlymą[5], atsižvelgdama į Europos Parlamento nuomonę[6], atsižvelgdama į Audito Rūmų nuomonę[7], kadangi: 1. 2000 m. rugsėjo 26 d. Tarybos reglamentu (EB) Nr. 2040/2000 dėl biudžeto vykdymo tvarkos[8] nustatomos taisyklės, kuriomis siekiama užtikrinti tinkamą Bendrijos išlaidų, susijusių ir su EŽŪOGF garantijų fondu, ir su rezervais išorės veiksmams, valdymą, vadovaujantis patikimo finansinio administravimo principais, dėl kurių buvo sutarta 1999 m. gegužės 6 d. Europos Parlamento, Tarybos ir Komisijos tarpinstituciniu susitarimu dėl biudžeto vykdymo tvarkos ir biudžeto procedūros tobulinimo[9]. 2. Kalbant apie Reglamento Nr. 2040/2000 I dalį, susijusią su žemės ūkio išlaidomis, 2007–2013 m. daugiamete finansine struktūra nustačius išlaidų viršutines ribas, nurodytas naujojo 2006 m. gegužės 17 d. Tarpinstitucinio susitarimo dėl biudžeto vykdymo tvarkos ir patikimo finansų valdymo[10] I priede, nebeliko poreikio išsaugoti I dalyje nurodytą žemės ūkio orientacinę gairę. 3. Likusios Reglamento (EB) Nr. 2040/2000 I dalies nuostatos dėl biudžeto vykdymo tvarkos žemės ūkio srityje buvo panaikintos 2005 m. birželio 21 d. Tarybos reglamento (EB) Nr. 1290/2005 dėl bendrosios žemės ūkio politikos finansavimo 18–20 straipsniais[11]. 4. Kalbant apie Reglamento (EB) Nr. 2040/2000 II dalį, susijusią su rezervais išorės veiksmams, specialiosios nuostatos ir priemonės, kurios yra išimtinės nuosavų išteklių sistemos kontekste ir naudojamos Garantijų fondui ir Neatidėliotinos pagalbos rezervui finansuoti, tapo nebereikalingos. Paskolų garantijų rezervas 2007–2013 m. laikotarpiui buvo pakeistas 4 išlaidų kategorijos biudžeto eilute „ES – pasaulio veikėja“; pagrindiniai principai dėl Neatidėliotinos pagalbos rezervo yra išdėstyti 2002 m. birželio 25 d. Tarybos reglamente (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento[12], o suma ir naudojimo sąlygos yra išdėstytos 2006 m. gegužės 17 d. Tarpinstituciniame susitarime dėl biudžeto vykdymo tvarkos ir patikimo finansų valdymo[13]. Kadangi nedaroma tiesioginė įtaka trečiųjų šalių interesams, nėra reikalo jų įtraukti į reglamentą. 5. Todėl visos Reglamente (EB) Nr. 2040/2000 išdėstytos nuostatos tapo nebereikalingos. 6. Taigi Reglamentas (EB) Nr. 2040/2000 turėtų būti panaikintas, PRIĖMĖ ŠĮ REGLAMENTĄ: 1 straipsnis Tarybos Reglamentas (EB) Nr. 2040/2000 yra panaikinamas nuo 2007 m. sausio 1 d. 2 straipsnis Šis reglamentas įsigalioja jo paskelbimo Europos Sąjungos oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje [...] Tarybos vardu Pirmininkas [pic][pic][pic][pic][pic][pic] [1] OL C 139, 2006 6 14, p. 1. [2] OL L 209, 2005 8 11, p. 1. [3] COM(2005) 130 galutinis, 2005 4 5. [4] OL L 248, 2002 9 16, p. 1. [5] OL C […], […], p. […]. [6] OL C […], […], p. […]. [7] OL C […], […], p. […]. [8] OL L 244, 2000 9 29, p. 27. [9] OL L 172, 1999 6 18, p. 1. [10] OL C 139, 2006 6 14, p. 1. [11] OL L 209, 2005 8 11, p. 1. Su pakeitimais, padarytais Reglamentu (EB) Nr. 320/2006 (OL L 58, 2006 2 28, p. 42).. [12] OL L 248, 2002 9 16, p. 1. Reglamentas su paskutiniais pakeitimais, padarytais [...] [13] OL C 139, 2006 6 14, p. 1